كراڤته

220px|thumb|جرافتات

كراڤته   Necktie حتة اوماش رفيعه طويله تتلف و تتربط حوالين كوله collar فى اميص

 اسمها 
 بالمصرى كراڤته garafetta
 بالانجليزى necktie او cravat
 بالايطالى  cravatta
 بالفرنساوى cravate
 بالپرتغالى gravata
 باليونانى  γραβάτα بحروف انجليزى gravata

استعمالها 
فى الغالب الرجاله هما اللى بيلبسو كراڤته لكن بتظهر كمان ساعات ضمن هدوم الستات. لبس الكراڤته او عدمه ممكن يعبرو عن وظيفه او مكانه اجتماعيه او توجه فكرى.

 تاريخ 
كراڤته بشكل قديم يشبه كوفيه كان بيلبسها سيناتورات مجلس الشيوخ فى روما و كان اسمها فاسكاليا Fascalia و كان سبب لبسهم ليها تدفية حبالهم الصوتيه عشان ما تتأثرش لما يخطبو فى المجلس، و بالتالى الفاسكاليا كانت بتعبر عن مركز اجتماعى و سياسى عند الرومان و ده خللا چنرالات الجيش هما كمان يلبسوها. اتنقلت الفاسكاليا للعسكر و للمرتزقه الكروات فى الجيش الرومانى و كان بيستعملوها فى مسح العرق و الدم و كمان للنف.

بقت عاده فى كرواتيا ان الست و هيا بتودع جوزها او حبيبها اللى رايح حرب انها تديه الشال بتاعها فكان بيربطه حوالين رقبته و ده اصل اسم "كراڤته" ال من كلمة "كروات" Croat. فى المانيا اتسمت كراڤات Krawatte و فى فرنسا كراڤات Cravate. مع مرور الوقت الكراڤته بقت جزء من الهدوم و دخلت عالم الموضه. تشارلز التانى دخل الكراڤته انجلترا و كانت بتتلبس و بتتربط بكذا طريقه. و اياميها ظهرت كراڤته اسمها "ستينكيرك" Steenkerque و ده لان تشارلز فى معركه بالاسم ده "ستين كيرك" Battle of Steenkerque لبس لاول مره جراڤته بالشكل ده.

فى القرن التمتاشر  العساكر كانو ييربطو كراڤته و يشيبكوها بدبوس فى منطقة القفا و اتنقلت للارستقراطيين مع شوية تعديلات و فى اواخر القرن تمنتاشر الكراڤته بقت موضه سايده و ظهرت فى انجلترا جراڤته اتعرفت باسم "ماكارونى" Macaroni اتنقلت بسرعه لفرنسا مع تطويل فى القماشه و اتعرفت باسم "اينكرويابل" Incroyables، الانجليز  عملو كراڤته سموها داندى Dandy و ده تقريبن الموديل اللى فضل متبع لغاية دلوقتى.

حوالى سنة 1850، فى العصر الڤيكتورى، الچاكيتات بقت زرايرها بتتقفل قرب الزور و مابقاش فيه مساحه تبان منها الكراڤته و من ناحيه تانيه الراجل العادى مابقاش عنده وقت يسمح له بانه يعقد كراڤته بطريقه معقده فظهرت نوعيات جديده من الجراڤتات و الپپيونات منها "باو تاى" Bow tie (Nœud papillon).


فى سنة 1926 ظهرت فى نيو يورك الكراڤته بشكلها بتاع دلوقتى و بقت فيها مرونه اكتر. و اتنقلت لنواحى العالم و دخلت مصر. الكراڤته اتعرفت فى مصر  بعكس المنطقه البدويه اللى حواليها و كانت جزء من الهدوم المصريه، و بشكلها القديم و  الحديث كان بيهتم بلبسها طبقة المتعلمين و الافنديه و الموظفين و كانت بتدى قيمه اجتماعيه.

 خامتها 

الجراڤتات بتعمل من كزا خامه زى  حرير او  پولى استر، او قطن و او صوف او جلد . خامة الحرير  بسبب مرونتها و خفتها بتناسب الجرافتات و هيا النوعيه الاحسن و الاغلا.

 ربطها يعنى عقدها knots 
الكراڤته ممكن تتربط بكزا طريقه. فى سنة 1999 توماس فينك Thomas Fink و يونج ماو Yong Mao من جامعة كامبريدج نشرو دراسه عن ربط الكراڤته بينو فيها ان الكراڤته ممكن تتربط بحوالى 85 طريقه.

 ربط كراڤته بسهوله 
 ناحيتين يتحطو حوالين كوله و الناحيه العريضه تتلف حوالين الناحيه الرفيعه مره او اتنين او تلاته و تدخل فى الدايره و تعمل عقده زى الڤيديو

thumb

 صور 
thumb

thumb

thumb

thumb

ڤيديو ogv video 
thumb

 شوف كمان 
 پپيون
 فيونكه

 مصادر 

تصنيف:لبس
تصنيف:هدوم
تصنيف:اكسسوارات موضه